
Ministru kabineta rīkojums Nr. 717
Rīgā 2023. gada 31. oktobrī (prot. Nr. 54 13. §)
Par apropriācijas palielināšanu
· 1. Atbilstoši likuma "Par valsts budžetu 2023. gadam un budžeta ietvaru 2023., 2024. un 2025. gadam" 58. panta otrajai daļai atbalstīt apropriācijas palielināšanu 12 485 euro apmērā Veselības ministrijai resursiem no dotācijas no vispārējiem ieņēmumiem un izdevumiem budžeta apakšprogrammā 06.02.00 "Medicīnas vēstures muzejs", lai daļēji segtu 2022. gadā Paula Stradiņa Medicīnas vēstures muzejā uzsāktās garderobes telpu un sanitārā mezgla rekonstrukcijas faktisko izmaksu pieaugumu, tai skaitā rekonstrukcijas gaitā atklāto papildu darbu izmaksas.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.

